Тамерлан дарбазасы

Тамерлан дарбазасы – Памир-Алай тоо кыркасынын батышындагы Мальгузар кырка тоосунун (Өзбекстан) түндүк-батыш учу менен Нура-Тоонун ортосундагы тоо өткөөлүнүн эң кууш бөлүгү. Тамерлан дарбазасы аркылуу Санзар суусу агат. Дээрлик тик аскалар курчаган капчыгайдын жазылыгы 120–130 м; айрым жерлеринде 35-40 мгe чейин кууштайт. Асканын жогорку бөлүгүндө байыркы перс жазуулары (анын ичинде астроном Улугбектин буйругу менен жазылгандары да бар) сакталып калган. 

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Өзбекстандын географиясы‎